-Եկեք մենք ելնենք ոչ թե մեղավորության, այլ անմեղության կանխավարկածից, այդ թվում՝ նաեւ նախաքննության մարմնի կամ ԱԱԾ-ի։ Եթե ԱԱԾ-ն կամ նախաքննության մարմինն ինչ-որ բան է հայտարարում, նշանակում է՝ մենք պետք է ընդունենք, որ նա որոշակի ընթացակարգեր պահպանել է, եւ քննիչը եկել է մի եզրակացության, որը հրապարակելու իրավունք ունի։ Եթե այդ հրապարակումն իր մեջ կպարունակի հակաօրինական վարքագծի հատկանիշ, ապա կարելի է բողոքարկել այն, այդ թվում՝ հայտարարողի գործողությունները։ Բայց ես դեմ եմ, ընդհանրապես, այս հրապարակային քննարկումներին՝ սա ասեց, նա չասեց։ Եթե նախաքննությունը հայտարարություն է անում, քանի դեռ մենք վստահ չենք, որ դա սխալ է, չի կարելի նման պնդում անել։ Եթե հայտարարում է, նշանակում է հիմք ունի։